**Plouă**

*Ioan Grigoraș Lili Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Azi am uitat agenda în clepsidră;

Cum să te sun dacă e lună nouă

Și n-am pe telefoanele-amândouă

Nici o secundă, cât de cât, anhidră?

Mi-e dor de tine, când se face nouă,

Nici nu mă suni, degeaba bat la poartă,

Rețeaua Vodafone parcă e moartă

Și te aștept, dar tu te faci că plouă.

Mă prind de cap cu mâinile-amândouă,

Mi-e frig, iubito, singur pe o stradă

Mă uit la câini, aş face o rocadă,

Dar sunt în șah iar tu te faci că plouă.

- La ce visezi, nebunul meu frumos?

E soare-afară, cer senin, nu plouă,

Pe buze, pe obraji am stropi de rouă -

În noaptea asta voi veni pe jos,

Fereastra spre apus s-o laşi deschisă,

Cămașa ta voi îmbrăca-o-n joacă,

Pe pleoape te voi săruta să-ţi treacă

Acest delir, că nu mi-e interzisă

Iubirea, chiar şi-atunci când sunt departe,

Pe albatroşi eu ţi-am trimis mesaj,

Hai, lasă câinii, dacă ai curaj

În suflet găzduieşte-mă la noapte.

Ioan Grigoraș Lili Trif